MS «Lance II»

MS «Lance II» var en ishavsskute fra Gratangen kommune i Troms. Skuten gikk ned i 1974, og 11 av mannskapet på 13 omkom. Båten var en selfangstbåt og snurpenottråler, og var et av flaggskipene i lokalsamfunnet.

 Havariet 
Den 11. februar 1974 gikk båten på grunn ved fuglefjellet Syltfjordstauran på Finnmarks-kysten. Det var midt i loddefisket, så mange båter var i nærheten og kom til for å hjelpe. M/S «Artus» fra Herøy på Sunnmøre var først ute og prøvde å skyte over en redningsline. Grunnet tung sjø lyktes de ikke med det. Redningsskøyta som kom til, lyktes heller ikke. Et minnemerke over de omkomne står ved Gratangen kirke.

 Litteratur 
Boken Kald morgen fra Orkana forlag omhandler forliset og er skrevet av Harald Hansen som skulle ha vært med på turen, og journalisten Gunnar Sætra.

 Referanser 

Kategori:Gratangens historie
Kategori:Selfangst
Kategori:Norske skip
Kategori:Forlis i Europa